open-index/open-wikipedia-markdown huggingface dataset:
Come Shine

**Come Shine** (etablert i Trondheim i 1998) er en norsk jazzgruppe med bakgrunn fra
Jazzlinja (NTNU), bestående av  Sondre Meisfjord (bass), Håkon Mjåset Johansen (slagverk), Erlend Skomsvoll (piano) og  Live Maria Roggen (vokal). Bandet debuterte på Vossajazz 1999 og har siden gjort seg nasjonalt bemerket for 
fantasifulle og nyskapende tolkinger av jazzstandarder.

De fikk Spellemannprisen 2002 i klassen jazz for *Do Do That Voodoo*. De ble nominert til Alarmprisen i 2002 for *Come Shine*, i 2003 for *Do Do That Voodoo* og o 2004 for *In Concert*, alle i klassen årets jazzalbum. De hadde pause fra 2004 til høsten 2010, hvor de ble samlet igjen i anledning NTNU sitt 100-årsjubileum . 

Come Shine har i flere perioder samarbeidet med orkestre, deriblant Kringkastingsorkestret og TrondheimSolistene, i arrangementer av pianist Erlend Skomsvoll. I august 2013 produserte Roggen og Skomsvoll en hyllestkonsert til Nora Brockstedt under Oslo Jazzfestival med navnet *NORA* i Den norske Opera & Ballett, der Come Shine fungerte som husorkester med Jan Eggum, Svante Thuresson, Emilie Stoesen Christensen, Tuva Syvertsen og Hanna Paulsberg som gjestesolister. 

Høsten 2013 gikk de i Atlantis studio i Stockholm for å spille inn ny plate, *Red and Gold*, som ble sluppet mars 2014. *Red and Gold* er Come Shines første utgivelse på vinyl, og vinylutgaven har flere spor enn CD-utgaven. I 2016 ga de ut *Norwegian Caravan* sammen med Kringkastingsorkestret og ble nominert til Spellemannprisen 2016 i klassen jazz.

## Utgivelser
* *Come Shine* (Curling Legs, 2001)
* *Do Do That Voodoo* (Curling Legs, 2002)
* *In Concert* (Curling Legs, 2003) - konsertalbum med Kringkastingsorkestret
* *Red and Gold* (Jazzland rec, 2014)
* *Norwegian Caravan* (Lawo Classics, 2016) - med Kringkastingsorkestret
* *Coming Home* (Jazzland Recordings, 2022)

## Referanser


## Eksterne lenker
* 
*
Feyenoord Rotterdam

**Feyenoord Rotterdam** er en fotballklubb fra Rotterdam i Nederland. Klubben er navngitt etter bydelen Feijenoord syd i Rotterdam, og brukte det som navn frem til 1973 da navnet ble internasjonalisert. Klubben ble stiftet 19. juli&nbsp;1908. De har vunnet ligaen 16 ganger og cupen 13 ganger, de vant også UEFA cupen 2001/2002 sesongen.

## Meritter
### Nasjonalt
* **[[Eredivisie]]: (16)** 
** 1924, 1928, 1936, 1938, 1940, 1961, 1962, 1965, 1969, 1971, 1974, 1984, 1993, 1999, 2017, 2023
* **[[KNVB-cupen]]: (14)**
** 1930, 1935, 1965, 1969, 1980, 1984, 1991, 1992,1994, 1995, 2008, 2016, 2018, 2024
* **[[Johan Cruijff Schaal]]: (5)** 
** 1991, 1999, 2017, 2018, 2024

### Europa og internasjonalt
* **[[Mesterligaen i fotball for menn|Mesterligaen]]: (1)**
** 1969/70
* **[[UEFA-cupen i fotball for menn|UEFA-cupen]]: (2)**
** 1973/1974, 2001/2002
* **[[UEFA Intertoto Cup]]: (5)**
** 1958, 1959, 1967, 1968, 1973
* **[[Intercontinental Cup]]: (1)**
** 1970

## Spillerstall
Oppdatert 15. august 2024.

### Utlånte spillere

## Kjente spillere som har spilt for Feyenoord
:Kategori:Fotballspillere for Feyenoord Rotterdam

### Norske spillere
*  Omar Elabdellaoui 
*  Harmeet Singh
*  Fredrik Aursnes

## Referanser


## Eksterne lenker
*
Alfred C. Redfield

**Alfred Clarence Redfield** (født 15. november 1890 i Philadelphia, død 17. mars 1983 i Woods Hole, Massachusetts) var en amerikansk oseanograf.

Han er særlig kjent for å ha funnet Redfieldforholdet, som beskriver forholdstallet mellom ulike næringsstoffer i havvannet.

## Referanser


## Kilder
* A.C. Redfield, B.H. Ketchum og F.A. Richards: *The influence of organisms on the composition of seawater*. I *The Sea. Ideas and observations on progress in the study of the sea*. New York, 1963.

## Eksterne lenker
* Biografi
Elizabeth George

**Susan Elizabeth George** (født 26. februar 1949 i Ohio, USA) er en amerikansk krimforfatter.

Hun er universitetsutdannet og arbeidet som lærer i engelsk både på high school og college fram til 1988, da hun debuterte med krimromanen *A Great Deliverance* (*Mørkets gjerninger*). Denne romanen var starten på en lang rekke romaner med etterforskeren «Thomas Lynley» og hans assistent «Barbara Havers» i hovedrollene. Alle romanene foregår i England, og det oppfattes av mange som svært spesielt med tanke på at George selv er amerikansk. 

Elizabeth Georges romaner har gitt henne en rekke internasjonale priser. De har dessuten blitt oversatt til en rekke språk og blir utgitt i de fleste av verdens land. Elleve av romanene har blitt filmatisert av BBC.

## Bibliografi

### Kriminalbøker med Lynley og Havers i hovedrollene
* *A Great Deliverance / Mørkets gjerninger* (1988)
* *Payment in Blood / Dødens ansikt* (1989)
* *Well-Schooled in Murder / Fedrenes synder* (1990)
* *A Suitable Vengeance / Bitter hevn* (1991)
* *For the Sake of Elena / For Elenas skyld* (1992)
* *Missing Joseph / Savner Josef* (1992)
* *Playing for the Ashes / Asken og æren* (1993)
* *In the Presence of the Enemy / I fiendens nærvær* (1996)
* *Deception on His Mind / Det øyet ikke ser* (1997)
* *In Pursuit of the Proper Sinner / Den virkelig skyldige* (1999)
* *A Traitor to Memory / Sannheten om Sonia* (2001) 
*
* *A Place of Hiding / Et hemmelig sted* (2003)
* *With No One as Witness / Ingen var vitne* (2005)
* *What Came Before He Shot Her / Før skuddet falt* (2006)
* *Careless in Red / Fare i rødt* (2008)
* *This Body of Death / Denne dødens kropp * (2010)
* *Believing The Lie / En løgn å tro på* (2012)
* *Just One Evil Act / Bare en ond handling*  (2013)

### Andre utgivelser
* *The Evidence Exposed* (2001)
* *I, Richard* (2002)
* *Write Away* (2004)
* *A Moment on the Edge* (2004)
* *The Edge of Nowhere* (2012)

## Referanser

## Eksterne lenker
* 
* 
* 
*
Redfieldforholdet

**Redfieldforholdet** (engelsk:**Redfield ratio**) beskriver forholdet mellom grunnstoffene karbon, nitrogen, fosfor og oksygen i havvann. Begrepet har navn etter den amerikanske oseanografen Alfred C. Redfield, som første gang beskrev forholdet i en artikkel i 1963. Han postulerte at dette forholdet avspeiler hvordan stoffene inkorporeres i og seinere frigjøres fra det organiske materialet i havet.

Redfieldforholdet har vist seg svært viktig i modeller for karbonsyklusen i havet, basert på den antakelsen at forholdet mellom grunnstoffene i organisk materiale er konstant.

Redfield fant at atommasseforholdet mellom C, N, P og O2 er 106:16:1:-138. Seinere har andre forskere funnet at forholdet avviker noe fra det som Redfield fant. Andersen og Sarmiento mener at forholdet er 117:16:1:-180. Dette støttes også av norske forsøk. Francisco Rey har ved studier i Grønlandshavet funnet verdier på 122:16:1:-180.

## Litteratur
*A.C. Redfield, B.H. Ketchum og F.A. Richards: *The influence of organisms on the composition of seawater*. I *The Sea. Ideas and observations on progress in the study of the sea*. New York, 1963.
Justøy

**Justøy** er ei øy og et sokn i Vestre Moland prestegjeld og Lillesand kommune i Agder. Navnet kommer fra norrønt *Jóstr*, det norrøne navnet på busken istervier. 

Justøy har bruforbindelse og spredd bebyggelse. På øya ligger den gamle uthavna Brekkestø, et av minnene om seilskutetida på Skagerrakkysten. 

Justøy er Aust-Agders nest største øy, . Øya er i stor grad preget av sommerturisme, men også en del fastboende. Det finnes montessoriskole, kapell, kirkegård og campingplass på øya, samt sommeråpen butikk i Brekkestø. 

På Nyberg, like ved Brekkestø, er det ruiner fra 2. verdenskrig. HKB 31./979 Justöen, et eks-tysk kystfort med bla. en R636 kommandobunker og et forholdsvis omfattende underjordisk anlegg, befinner seg der; det ble bygd av norske krigsfanger.

## Justøybroa

I sundet var det før 1940 ferjeleie. Ferja ble trukket med handemakt og tok så store kjøretøyer som busser. 
Under andre verdenskrig bygde tyskerne en provisorisk bro over sundet. De hadde festningsanlegg i Maurvika på Justøya, og det var stor trafikk til og fra. Justøybroa ble senere innvidd 24. oktober 1949 – og den var da fylkets lengste og dyreste bro. Jernbjelkene i broa ble opprinnelig laget av tyskerne under krigen for å bære taket i en ubåtbunker i Bergen. Men denne rakk aldri å bli ferdig før krigen sluttet og Vestre Moland kommune fikk overta dem for en billig penge

## Eksterne lenker
* Om Brekkestø
* Om Blindleia
DP

**DP**, **Dp**, **dP** og **dp** kan bety:

## DP
* IATA-koden for flyselskapet First Choice Airways
* Dynamisk posisjonering for skip
* Density-independent pixel for Android-utvikling
* Dynamic Precision, norsk forsterkermerke
* *[[Dagens Perspektiv]]*, ukeavis (tidligere *Ukeavisen Ledelse*)

## Dp

## dP

## dp
DQ

**DQ**, **Dq**, **dQ** og **dq** kan bety:

## DQ

* IATA-koden for flyselskapet Coastal Air Transport
* DQ (artist)
* Dragqueen, mann som leker med det kvinnelige kjønnsuttrykket
* Dairy Queen
* Diskvalifisert
Televimsen

***Televimsen*** er en navnet på en dukkefigur som var modellert av Ingeborg Gude, og brukt som animasjonsfigur i innslag på NRK Fjernsynet. Fjernsynsinnslagene ble skapt av filmprodusenten Ivo Caprino og forfatteren Arild Feldborg. Stemmen tilhørte Frank Robert. 

Da NRK begynte sine fjernsynssendinger i 1960 ble dukken først brukt som pausefigur på stillfotografier. Men allerede i 1961 laget Caprino små animasjonsfilmer med Televimsen til diverse norske underholdningsprogrammer på NRK på 1960-tallet. I 1964 ble det dessuten vist egne Televimsen-programmer på NRK hver fjortende dag. Skuespilleren Rolf Just Nilsen var lenge Televimsens faste "samtalepartner" på TV.

## Referanser
DR

**DR**, **Dr**, **dR** og **dr** kan bety:

## DR

* Hyères Aero Services, flyselskap med IATA-kode DR
* Danmarks Radio, kringkaster
* Deutsche Reichsbahn

## Dr

* Doktor, tittel (også brukt for lege)

## dR

## dr
Harry Storer (1898–1967)

**Harry Storer jr.** (født 2. februar 1898 i Liverpool, død 1. september 1967 i Derby) var en engelsk landslagsspiller i fotball. Han var manager for tre engelske fotballklubber, og han spilte også cricket for Derbyshire County Cricket Club. Han var sønn av Liverpool-målvakt Harry Storer sr.

Harry Storer spilte 2 landskamper, og scoret 1 mål for .

## Biografi
Storer startet sin profesjonelle fotballkarriere i Grimsby Town i 1919. To år senere ble han kjøpt av Derby County for £4 500. I 1924 debuterte han på det engelske landslaget i en kamp mot Frankrike, og han laget også et av Englands mål i denne kampen. I 1929 gikk han til Burnley.

Etter den aktive fotballkarrieren ble Storer fotballmanager. Hans første klubb var Coventry City, og der var han sjef fram til 1945. Deretter ble det tre år i Birmingham City før han returnerte til managerjobben i Coventry. I 1955 overtok han som manager for Derby County, og denne jobben hadde han ut 1961/62-sesongen.

Storer var også en habil cricketspiller for Derbyshire County Cricket Club fra 1920 til 1936.

## Karriere som fotballspiller

### Klubblag

### Landslagskarriere for England

## Karriere som fotballmanager

### Klubblag

## Meritter

### Fotballspiller
* Scoret fire mål i en ligakamp borte mot Bristol City den 29. august 1923.
* Ble toppscorer for Derby med 24 ligamål og 27 klubbmål i 1923/24-sesongen.
* Spilte to landskamper for England fra 1924 til 1927.

### Cricketspiller
* Ble seriemester med Derbyshire County Cricket Club i 1936.

### Fotballmanager
* Ble vinner av 3. divisjon sør med Coventry City i 1935/36 sesongen.
* Ble vinner av 2. divisjon med Birmingham City i 1947/48 sesongen.
* Ble vinner av 3. divisjon nord med Derby County i 1956/57 sesongen.

## Referanser


## Kilder
* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0

## Eksterne lenker
*
DO

**DO**, **Do**, **dO** og **do** kan bety:

## DO
* Diskrimineringsombudsmannen
* IATA-koden for flyselskapet Dominicana
* Forkortelse for «Ditto»
* Denominacion de Origen, en spansk klassifikasjon av vin

## Do
* Do (tone), den første tonen i solfegesystemets durskala
* Modellbetegnelse for fly fra selskapet Dornier
* Dornier Flugzeugwerke, flyprodusent som betegnet mange av flyene med bokstavene *Do* fulgt av et tall
* Tao, vei
* Do (provins), primær administrativ inndeling i Sør-Korea og Nord-Korea
* Do., forkortelse for ditto

## dO

## do
* Toalett og utedass
* Den dominikanske republikk, ISO-landskode *do*
DU

**DU**, **Du**, **dU** og **du** kan bety:

## DU
* Distriktenes utbyggingsfond
* IATA-koden for flyselskapet Hemus Air

## Du
* Du synonym med Kai Dulah, ei øy i Kepulauan Kai (ei øygruppe i Bandasjøen, Indonesia)

## dU

## du

* Unix-verktøyet du for å måle diskforbruk
* Personlig pronomen i 2. person entall, subjektform
* 2 (tall) &ndash; tallet to på esperanto.
DV

**DV**, **Dv**, **dV** og **dv** kan bety:

## DV

* DV, en islandsk avis (tidligere Dagblaðið Vísir)
* IATA-koden for flyselskapet Nantucket Airlines
* Formatet Digital Video

## Dv

## dV

## dv

* dødvekt
DW

**DW**, **Dw**, **dW** og **dw** kan bety:

## DW

* IATA-koden for flyselskapet Helicopter Shuttle.
* Kringkasteren Deutsche Welle.
* TV-serien *[[Doctor Who]]*.

## Dw

## dW

## dw
DY

**DY**, **Dy**, **dY** og **dy** kan bety:

## DY

* IATA-koden for flyselskapet Norwegian Air Shuttle

## Dy

* Kjemisk symbol for grunnstoffet dysprosium (atomnr. 66)
* Kobling av 3-fase transformatorens viklinger

## dY

## dy
* Forkortelse for *den yngre* (d.y.), tilsvarende junior.
DZ

*DZ er en bokstavkombinasjon som brukes på polsk, ungarsk og makedonsk. 

**DZ**, **Dz**, **dZ** og **dz** kan bety:

## DZ

* IATA-koden for flyselskapet Air Metro North

## Dz

## dZ

## dz
Kampåa

**Kampåa** er en elv i Eidsvoll og Nes kommuner i Akershus fylke. Elven renner ut fra Utsjøen, først rolig gjennom barskog på sparsomme morenemasser over berggrunn av prekambrisk gneis. Dette gjør elva sårbar for forsuring. Vannføringen reguleres i Utsjøen, og nedstrøms ved Kvernhaugen mølle, Mobæk mølle og Eggum mølle. Det er kun ved Mobæk det er en viss form for drift.

Fra utløpet og ned til Hofossen danner elva grense mellom Eidsvoll og Nes kommuner. Her har elva en god bestand av bever.

Fra Hofossen fortsetter elva i Nes kommune sørover gjennom Netsjøen, og ved Kampåa sag når elva ned til den marine grense. Herfra renner elva over elveslette med jordbrukslandskap, og i denne delen av elva er det påvist forurensing fra kloakk, selv om det foretas sanering av private avløp. Her er den økologiske tilstanden derfor moderat, i motsetning til den øvre delen der tilstanden er god.

Elva har en god bestand av ørret samt noe abbor, karuss og ørekyt. Det finnes forekomster av elvemusling.

Kampåa renner sammen med Uåa ved Skålerud to kilometer nord for utløpet i Glomma ved Unes.

## Se også
* Liste over elver i Akershus

## Referanser
DS

**DS**, **Ds**, **dS** og **ds** kan bety:

## DS

* IATA-koden for flyselskapet Air Senegal
* Navneprefiks for dampskip
* Spillkonsollen Nintendo DS
* Bilen Citroën DS
* Bilmerket DS Automobiles
* Down Syndrom
* Designers Saturday

## Ds

* Kjemisk symbol for grunnstoffet darmstadtium (atomnr. 110)

## dS

## ds

ds.
forkortelse for «dennes», dvs. i inneværende måned.
Kilde: Store norske leksikon
DT

**DT**, **Dt**, **dT** og **dt** kan bety:

## DT

* IATA-koden for flyselskapet TAAG Air Angola
* Avisen Drammens Tidende
* Deutsche Telekom
* Det sovjetiske maskingeværet DT

## Dt

## dT

## dt

* drive thru (mcdonalds)
Brendan

**Brendan** er et mannsnavn som kan vise til:

* Brendan sjøfareren, irsk helgen
* Brendan av Birr, irsk helgen
* Brendan Adamson, amerikansk komponist
* Brendan Benson, amerikansk musiker
* Brendan Behan, irsk forfatter
* Brendan Bracken, britisk statsråd
* Brendan Fraser, amerikansk skuespiller
* Brendan Haywood, amerikansk basketballspiller
* Brendan (Pokémon), figur i Pokémon-serien

For informasjonen om navnets betydning og historie, se Brendan (navn).
Blomkål

**Blomkål** er en varietet av *[[Brassica oleracea]]* i familien Brassicaceae. Blomkål er nært beslektet med brokkoli.

Blomkål inneholder flere viktige vitaminer og mineraler. Det er blomsten på blomkålet som brukes til mat, men bladene kan brukes til å lage kraften til blomkålsuppe. Blomkål spises vanligvis kokt, men kan også spises rå eller syltes.

Blomkål har blitt dyrket på Vestlandet siden 1600-tallet.

## Dyrking
Hvis temperaturen går for høyt vil plantene ikke produsere blomkålhoder. Ved for lav temperatur vil plantene produsere små blomkålhoder. Foretrukket jord for blomkål er godt drenert, fuktig og har betydelig organisk materiale med en pH på 6 til 7. Blomkål starter vanligvis innendørs seks-åtte uker før den skal ut i hagen og normalt er den klar for høsting etter to måneder i jorden.

## Kilder
*
William Shockley

**William Bradford Shockley** (født 13. februar 1910, død 12. august 1989) var en amerikansk fysiker og oppfinner. Shockley var lederen av forskningsgruppen, som inkluderte John Bardeen og Walter Houser Brattain, som sammen oppfant transistoren. De tre ble sammen tildelt nobelprisen i fysikk i 1956.

Shockleys forsøk på å kommersialisere nye transistordesign på 1950- og 1960-tallet ledet til oppbygningen av Californias Silicon Valley som sentrum for elektronisk innovasjon. Sent i livet ble Shockley professor ved Stanford University og en talsmann for eugenikk.

## Tidlig liv og utdannelse
Shockley ble født i London av amerikanske foreldre, men ble oppdratt i foreldrenes hjemby Palo Alto i California fra treårsalderen. Hans var, William Hillman Shockley, var ingeniør. Shockley tok bachelor of science-graden ved California Institute of Technology i 1932, og sin ph.d. ved Massachusetts Institute of Technology i 1936. Doktoravhandlingens tittel var *Electronic Bands in Sodium Chloride*, med John C. Slater som veileder. Etter disputasen begynte han ved Bell Labs i New Jersey. Han publiserte en rekke oppdagelser i de tidlige årene av sitt virke og tok sin første patent i 1938, Electron Discharge Device.

## Karrière
Shockley arbeidet ved Bell labs på Manhattan i New York da krigen brøt ut i 1941. Under krigen deltok han i flere forskningsprosjekter av militær betydning. Etter fredsslutningen i 1945 ble Shockley forskningsleder ved Bell Labs. Det var denne forskningen som ledet til oppdagelsen av transistoren. Senere flyttet han fra østkysten til California og Shockley arbeidet med halvledere.

## Rase og IQ
Senere i hans karriere ble Shockley interessert i spørsmålet om rase, IQ og eugenikk. Han anså dette arbeidet som viktig for menneskehetens framtid, og anså denne delen av sitt virke som spesielt betydningsfullt på tross av at det skadet hans omdømme. Shockley argumenterte at de høye fødselsratene blant lavt intelligente hadde en dysgenisk effekt. Shockley publiserte skrifter og foreleste om disse spørsmålene, inspirert av psykologen Cyril Burt sine arbeider. Shockley foreslo at personer med IQ under 100 burde få betalt for å frivillig bli sterilisert.

## Referanser


## Eksterne lenker
Kiselalger

* Centrales
* Pennales

**Kiselalger** eller **diatomeer** (Bacillariophyceae) er en klasse av mikroskopiske alger som lever i hav og innsjøer eller i fuktige miljøer på land. Kiselalgene er en av hovedkomponentene i planteplanktonet i norske havområder og i andre hav. Noen arter lever fastsittende på bunnen eller epifyttisk på vannplanter, trestammer og moser. På verdensbasis er det cirka 220 slekter, og omkring 100&nbsp;000 arter er beskrevet (antallet arter er omdiskutert; 10&nbsp;000–200&nbsp;000 er nevnt). Cirka 700 av disse lever i norske farvann.

## Generelt
Kiselalgene opptrer i mange former, både sylindriske, prismeforma og linseforma. Det mest karakteristiske ved kiselalgene er celleveggen, som består av en indre pektinmembran og et ytre kiselskall. Skallet er i to deler, en mindre underdel og en større overdel som slutter om den undre som lokket på en boks. Skallet er gjennomsatt av porer, og gjennom disse kan noen arter sede ut plasmatråder og blir dermed i stand til å bevege seg. Det er vanlig at kiselalgene er kjeda sammen i kolonier.

Kiselalgene formerer seg ukjønnet ved langsgående deling. Delinga foregår innafor skallet i morcella, og det nye individet får det minste skallet som ny overdel. På denne måten fører celledelinga til stadig mindre individer. Når cellestørrelsen kommer ned på 30-40 % av maksimumsstørrelse, overtar en kjønna formering som gjenoppretter full størrelse.

Kiselalgene er kjent som fossiler tilbake til mesozoikum. Skallet av marine arter finnes noen steder som mektige avleiringer av diatomitt eller kiselgur.

Kiselalger utgjør sammen med blågrønnbakterier et viktig næringsgrunnlag for mange arter, blant annet flamingoer.

## Gruppering
Kiselalgene danner to ordener, 
* Centrales, med radial symmetri, og
* Pennales, med bilateral symmetri. De fleste artene av Pennales lever fastsittende.

## Viktige arter
Blant de viktigste kiselalgene i norske hav er slektene
* *[[Thalassiosira]]*, med artene
** *[[Thalassiosira bioculata]]* var. *raripora*,
** *[[Thalassiosira nordenskioldii]]*,
** *[[Thalassiosira gravida]]* og
** *[[Thalassiosira anguste-lineata]]*,
* *[[Chaetoceros]]*, med artene
** *[[Chaetoceros debilis]]*,
** *[[Chaetoceros socialis]]*,
** *[[Chaetoceros decipiens]]* og
* *[[Fragilariopsis pseudonana]]*, som tilhører Pennales.
Langs kysten og i fjordene er *[[Skeletonema costatum]]* en viktig art under våroppblomstringa. Seinere på sommeren kommer arter av slekten *[[Rhizosolenia]]*.

## Referanser


## Eksterne lenker
*
Ansel Adams

**Ansel Easton Adams** (1902–1984) var en amerikansk fotograf.

Han er kjent for sine svart-hvitt-fotografier, særlig fra nasjonalparken Yosemite i California. Samlingen av verker er på over 40 000 negativer.

Adams skrev også flere bøker om fotografi, blant annet en trilogi om foto-teknikk &ndash; *«The Camera»*, *«The Negative»* og *«The Print»*.

Han oppfant også sonesystemet, en teknikk som lar fotografer oversette naturlig lys til spesifikke valører på negativ eller papir.

I 1980 ble han tildelt Presidentens frihetsmedalje av president Jimmy Carter. Tidsskriftet *[[Digital Foto]]* regner Adams som tidenes beste fotograf.

Høsten 2008 viste Bergen kunstmuseum en utstilling med over 70 av hans bilder. Bildene som var tatt mellom 1921 og 1968 og var nesten alle tatt med storformatkamera på stativ, som var hans foretrukne arbeidsmetode.

## Arbeider

### Kjente fotografier
* *Monolith, The Face of Half Dome*, 1927.
* *Rose and Driftwood*, 1932.
* *Clearing Winter Storm*, 1940.
* *Moonrise over Hernandez, New Mexico*, 1941.
* *Ice on Ellery Lake, Sierra Nevada*, 1941.
* *Georgia O'Keeffe and  Orville Cox at Canyon de Chelly*
* *Aspens, New Mexico*, 1958.

### Fotografibøker
* *Ansel Adams: The Spirit of Wild Places*, 2005. ISBN 1-59764-069-7
* *America's Wilderness*, 1997. ISBN 1-56138-744-4
* *California*, 1997. ISBN 0-8212-2369-0
* *Yosemite*, 1995. ISBN 0-8212-2196-5
* *The National Park Photographs*, 1995. ISBN 0-89660-056-4
* *Photographs of the Southwest*, 1994. ISBN 0-8212-0699-0
* *Ansel Adams: In Color*, 1993. ISBN 0-8212-1980-4
* *Our Current National Parks*, 1992.
* *Ansel Adams: Classic Images*, 1986. ISBN 0-8212-1629-5
* *Polaroid Land Photography*, 1978. ISBN 0-8212-0729-6
* *These We Inherit: The Parklands of America*, med Nancy Newhall, 1962.
* *This is the American Earth*, with Nancy Newhall, 1960. ISBN 0-8212-2182-5
* *Born Free and Equal*, 1944.  Spotted Dog Press

**Tekniske bøker**
* *The Camera*, 1995. ISBN 0-8212-2184-1
* *The Negative*, 1995. ISBN 0-8212-2186-8
* *The Print*, 1995. ISBN 0-8212-2187-6
* *Examples: The Making of 40 Photographs* ISBN 0-8212-1750-X

## Se også

* Charles Hitchcock Adams, Ansel Adams' far, en amatørastronom
* Allied Arts Guild, i Menlo Park, California, hvor Ansel Adams avfotograferte andre kunstneres verk

## Referanser


## Eksterne lenker
* 
* 
* 
* History of Ansel Adams  Ansel Adams (1902&ndash;1984)
* PBS Documentary: Ansel Adams  Utskrift av Ric Burns sin dokumentar på PBS: *Ansel Adams* (2002)
* Ansel Adams Memorial Grove  Et restaurasjonsprosjekt i San Francisco
* American Memory - Ansel Adams "Suffering Under a Great Injustice" Ansel Adams sione bilder av internering av Japansk-amerikanere på Manzanar. Fra American Memory Collection of the Library of Congress.
* Medal of Freedom
* Foto av Ansel Adams
* Ansel Adams (1902-1984
Gildesseteren

**Gildesseteren** er et restaurert seteranlegg i Åfjord i Trøndelag. Det ligger på 212 meters høyde på fjellet mellom Stordalen og Sørdalen og består av et størhus og et fjøs. Om sommeren arrangeres seterdag med salg av rømmegrøt. Setra har blitt brukt av garden Gilda i Stordalen.

Adkomst skjer via kommunal vei fra Uggdalen i retning Karlsaunet. Etter rundt 1,5 km tar det av en bomveg, den går østover langs Uggdalsvatnet. Gildesseteren ligger omtrent 400 m fra parkeringsplassen ved enden av veien.
Jack Barker

**John William Barker** (født 27. februar 1907 i Denaby, død 20. januar 1982 i Derby) er en tidligere engelsk landslagsspiller i fotball. Han var også manager for tre fotballklubber, og trener i en klubb.

Jack Barker, som han vanligvis ble kalt, spilte 11 landskamper for .

## Biografi
Jack Barker kom til Derby County i 1928 etter å ha spilt for to klubber i Denaby, South Yorkshire tidligere. Han fikk sin engelske landslagsdebut i 1934 i en kamp mot Wales i Cardiff. Han spilte i Derby fram til 1938.

I mai 1946 ble han manager for Bradford City, men han var i den klubben bare fram til januar 1947. Hans neste stoppested ble den irske klubben Dundalk som han også var manager for. I november 1948 ble han trener i Oldham Athletic, men også dette ble et kortvarig engasjement som ble avsluttet i januar 1949. Hans siste jobb som manager var i Derby County. Her ble han ansatt i november 1953, og han hadde jobben ut 1954/55 sesongen. Grunnen til at han ikke fikk fortsette i jobben var at Derby for første gang i historien rykket ned til det tredje øverste nivået i 1955.

## Karriere som fotballspiller

### Klubblag

### Landslagskarriere for England

## Karriere som fotballmanager

### Klubblag

## Meritter
* Ble nummer 2 i 1. divisjon sammen med Derby County i 1929/30 sesongen.
* Ble nummer 2 i 1. divisjon, og var kaptein, sammen med Derby County i 1935/36 sesongen.
* Nummer 19 på listen over de som har spilt flest klubbkamper for Derby County.
* Nummer 15 på listen over de som har spilt flest ligakamper for Derby County.
* Spilte 11 landskamper for England fra 1934 til 1936.
* Var Englands landslagskaptein i en landskamp (mot Wales den 17. oktober 1936).

## Referanser


## Kilder
* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0

## Eksterne lenker
*
Walter Houser Brattain

**Walter Houser Brattain** (født 10. februar 1902 i Amoy i Kina, død 13. oktober 1987 i Seattle i Washington) var en amerikansk fysiker.

Sammen med John Bardeen oppfant han transistoren, og de to ble sammen med prosjektlederen William Shockley tildelt Nobelprisen i fysikk i 1956 for dette arbeidet.

## Referanser


## Eksterne lenker
Alfred Kastler

**Alfred Kastler** (født 3. mai 1902 i Gebweiler i Elsass i keiserdømmet Tyskland, død 7. januar 1984 i Bandol i Frankrike) var en tyskfødt fransk fysiker. Han ble tildelt Nobelprisen i fysikk i 1966 «for oppdagelsen og utviklingen av optiske metoder for å studere Hertzian-resonanser i atomer». 

Etter å ha fullført studiene i 1926 begynte han å undervise i fysikk ved Lycée i Mulhouse før han senere underviste ved Universitetet i Bordeaux hvor han var universitetsprofessor frem til 1941. Georges Bruhat ba ham komme tilbake til École normale supérieure hvor han til slutt fikk en plass i styret i 1952.

Kastler tilbrakte det meste av sin forskningskarriere ved École Normale Supérieure i Paris hvor han sammen med sin student Jean Brossel startet en liten forskningsgruppe på spektroskopi etter andre verdenskrig.

## Referanser


## Eksterne lenker
Stoksund kirke

**Stoksund kirke** ligger på en høyde ved Revsnes i Åfjord.

Den første kirken i Stoksund lå på Kjerkholmen, der ble det funnet rester av en gravplass fra middelalderen. Den nåværende kirken ble bygd i 1825 som tømret åttekantkirke, senere betydelig ombygget med korsarmer til korskirkeform. Kirken i Stoksund var i privat eie til 1820 da seks gårdbrukere (på vegne av menigheten) kjøpte kirken for 536 spesidaler, den ble solgt igjen i 1836 og innløst av kommunen i 1877.

## Nåværende kirke
I 1820 ble det vurdert å reparere den daværende kirken, men den ble vurdert som så forfallen at det måtte bygges ny. Dessuten var tomten brannfarlig. Departementet fikk tegninger til ny kirke fra bergråd Chr.A. Collett som var konsulent for departementet i spørsmål om kirkebygg. Colletts tegninger var basert på et innsendt forslag med ukjent opphavsmann. Etter Colletts tegning skulle det oktogonale bygget være 14 meter langt og 11 meter bredt, noe han mente passet for en laftet tømmerbygning. Midt på taket skulle det være et firkantet klokkehus understøttet av fire søyler i kirkerommet.

Byggingen tok til i 1824. Bygget ble oppført i laftet tømmer og ble utformet som en svakt langstrakt åttekant. Langveggene mot nord og sør var 7 meter, mens de øvrige veggene i åttekanten var 5 meter lange. Alteret var plassert i den østlige delen av det oktogonale rommet som hadde 120 sitteplasser. 

Taket hadde teglstein. Kirken ble innviet 10. juli 1825 av biskop Peter O. Bugge selv om innredningsarbeidet ikke var ferdig. I 1880-årene var det ønske om å utvide kirken som var for trang for menigheten. Sommeren 1885 ble bygget utvidet med firkantede korsarmer i bindingsverk mot nord og sør, samtidig fikk bygget inngangspartier i tilbygg, bygget fikk nye og større vinduer. I 1885 ble alteret flyttet inn i den nordre korsarmen. Endringene i 1885 var planlagt av arkitekt O.F. Ebbell. På 1950-tallet var bygget forfallent og arkitekt John Tverdahl utarbeidet planer for restaurering. Ved restaureringen i 1954-1955 ble tilbyggene fra 1885 revet. Ny korsarmer (nord-sør) i laftet tømmer fikk samme form som korsarmene fra 1885, mens den østlige veggen på oktogonene fikk et tilbygg for sakristi. Alteret ble flyttet tilbake til opprinnelig plassering. Seks av oktogonens vegger fra 1825 er bevart samt klokkehusest konstruksjon og søylene som understøtter tak og klokkehus.

Kirken fikk et digitalt Allen-orgel i 2005, dette orgelet har 29 stemmer, samt flere spesialregister (klokkespill og solostemmer).

## Tidligere kirker
Den forrige kirken var en liten bygning av tømmer oppført omkring 1643 i Y-form.

## Referanser


## Litteratur
* 
* 

## Eksterne lenker
* 
* 
* Menighetene i Roan, Stoksund og Åfjord
Fredmoen

**Fredmoen Laksestue** er et laksefiskemuseum ved Stordalselva mellom Årnes og Støvelfossen i Åfjord. Engelske sportsfiskere holdt til på Fredmoen fra ca. 1900 til 1980-tallet. Stedet er bevart i «lakselordenes» ånd med interiøret er fra starten på 1900-tallet, og inneholder blant annet minner fra engelskmennenes tid. Museet brukes også som selskapslokaler for mindre grupper. Leder for Fredmoens venner er Geir Berdahl (fra 2006).

Navnet Fredmoen er en fornorsking av navnet Lord Walshingham gav stedet: *I was able to get to Norway in the true fishing season, as I still do, a house and salmon river of my own, which I have christened the Place of Peace.*

## Historie
Fredmoen var opprinnelig en husmannsplass under prestegården, etablert på 1840-tallet. Plassen ble i 1899 solgt til engelskmannen Edwin Martin, som bygde hovedhuset, som stod ferdig i 1905. I 1910 ble eiendommen solgt til den engelske sportsfiskeren John de Grey, som i 1919 arvet sin halvbror Thomas de Greys barontittel og ble kjent som Lord Walsingham. Han gjestet Åfjord om sommeren fram til 1927, med unntak av årene under første verdenskrig. Lord Walsingham skrev artikler om Åfjord, utgitt i boka «Fish» i 1926. Under andre verdenskrig bodde unge Åfjordsfamilier her. Den siste krigsvinteren var huset «flyktningbolig», idet en familie som var evakuert fra Finnmark bodde her. Etter krigen kom engelske familier tilbake til sitt ferieparadis ved Stordalselva, inntil de i 1989 solgte stedet til foreningen Fredmoens Venner, som restaurerte anlegget og nå driver stedet som laksefiskemuseum hvor de holder ulike arrangementer, samt driver utleievirksomhet.

## Referanser


## Eksterne lenker
* Hjemmeside
Dioritt

**Dioritt** (*porfyritt*) er en magmatisk bergart, en dypbergart som består hovedsakelig av plagioklas men også noe kvarts og biotitt.

## Hvit granitt
Den hvite granitten er ikke en granitt, men en dioritt, eller mer korrekt en kvartsdioritt. Den inneholder mye kvarts (SiO2 ), svært mye for å være en dioritt. Hvitfargen kommer av at dioritten nesten ikke inneholder biotitt. 

Den går under handelsnavnet *hvit granitt* eller *lys granitt* men også *trondhjemitt*, og finnes ved Støren og Tolga. I Sogn er det også et brudd som tar ut denne bergarten. Det har fått navn etter byen Trondheim, men typeområdet er egentlig fra Støren, rundt 50 km sør for byen.

## Referanser


## Se også
*Liste over bergarter
Dragseid

**Dragseid fornminnefelt** er Norges største samling av bautasteiner og er Åfjords tusenårssted, funnene stammer fra rundt 400 e.Kr..

Navnet kommer av at stedet var et gammelt dragseid, dvs. et sted der båtene ble trukket over land, her mellom Skråfjorden og Åfjorden.

## Eksterne lenker
*
Kalium-argondatering

**Kalium-argondatering** er en metode for absolutt datering. Kalium-40 er et radioaktivt kaliumisotop som brytes ned til gassen argon-40. Dateringen foregår ved at materialet varmes opp, slik at gassen slippes fri og kan måles. Halveringstiden er ca. 1,3 milliarder år, noe som gjør metoden velegnet til å datere funn fra svært tidlige perioder. I motsetning til C14-metoden, kan den også brukes til å datere uorganiske materialer som for eksempel stein og mineraler.

## Eksterne lenker
* Engelsk side om K-Ardatering fra New Mexico Geochronological Laboratory
* ''Potassium-Argon Dating'' – Engelsk artikkel fra University of California
Klorofyll

**Klorofyll** (av gresk *chloros*, «grønn» og *phyllon*, «blad») er et pigment som finnes i planter, alger og blågrønnbakterier. Klorofyllet absorberer det blå og (til en viss grad) det røde lyset i det elektromagnetiske spekteret. En feilaktig oppfatning som ofte gjentas i litteratur, til og med faglitteratur, er at planter ser grønne ut fordi klorofyllet også reflekterer grønne bølgelengder. Undersøkelser har vist at refleksjonen av grønne bølgelengder i første rekke skyldes cellulose i celleveggene, ikke klorofyll. Tidligere ble klorofyll på norsk ofte kalt «bladgrønt».

Klorofyllet spiller en nøkkelrolle i fotosyntesen, som ved hjelp av solenergi omdanner uorganiske forbindelser til organisk stoff. Det finnes fem ulike typer klorofyll, som absorberer i noe ulike deler av spekteret. I tillegg har plantene hjelpepigmenter som karotenoid og xantofyll som utvider absorpsjonen til en større del av spekteret. Forholdet mellom klorofyll og hjelpepigmenter kan tydelig ses om høsten, når klorofyllet i bladene brytes ned, og hjelpepigmentene bryter lyset i ulike sjatteringer av gult og rødt.

Organismene tilpasser seg skiftende tilgang på sollys på ulike måter. For det første er det store forskjeller mellom arter når det gjelder klorofyllkonsentrasjon, betinget av livsmiljø. Et mål for klorofyllkonsentrasjon er *Chl/C-forholdet*, som angir hvor mye vekten av klorofyll α utgjør i forhold til vekten av alt karbon i organismen. 

Mange arter kan dessuten øke mengden klorofyll i tider på året da lystilgangen er dårlig. En og samme art kan for eksempel øke Chl/C-forholdet fra 0,01 til 0,03 i dårlige lysforhold. En annen måte organismer kan tilpasse seg, er å endre forholdet mellom ulike typer klorofyll for å utnytte det skiftende sollyset bedre. Det ser for eksempel hos fytoplankton, som har en annen klorofyllsammensetning om vinteren når vannet er blått og klart enn om våren når vannet er grønt. Mange arter kan også beskytte seg mot intenst sollys ved å øke konsentrasjonen av karotenoider og xantofyll. Slike tilpasninger kalles *kromatisk tilpasning*.

Når klorofyll brukes som grønt fargestoff i mat, har det E-nummer E140.

## Kjemisk struktur
Det finnes flere typer klorofyll, som forekommer i de ulike gruppene av organismer i skiftende grad. Alle fotosyntetiserende organismer har *klorofyll α*. Klorofyll er et klorinpigment, med samme struktur som porfyrin. Sentralt i porfyrinringen sitter et magnesiumion.

## Kilder
* 

## Referanser
Ólavsøka

**Ólavsøka** har to betydninger på færøysk:
* Olsok 29. juli: høytidsdag til minne om Olav den helliges død.
* 28. og 29. juli: Færøysk nasjonalhøytid i Tórshavn i forbindelse med at Lagtinget settes.

Ólavsøkan er en forening av politikk og kristendom. Færøyingene er det eneste nordiske folk som valgte olsok som nasjonal helligdag og ikke kun religiøst, men også politisk. Olav den hellige var norsk konge den gang Færøyene var en del av Norge. 

Færøyingene kaller sin nasjonalhøytid for Ólavsøka, som er den færøyske formen for det latinske *vigilia sancti Olavi* (*vigilia* = *vøka* på færøysk og betyr *vakt*). Helgenkongen Olav har alltid hatt en sentral plass i færøysk religiøs og politisk tradisjon og kultur.

Ólavsøkudagur (29. juli) åpnes Færøyenes tusenårige gamle parlament Lagtinget i hovedstaden Tórshavn. Lagtingets medlemmer, medlemmer av Færøyenes landsstyre, biskop, alle prestene og de høyeste embedmenn går i prosesjon fra Lagtingshuset til Tórshavn domkirke. Etter en gudstjeneste (Olsokmesse) går de tilbake til Lagtingshuset hvor lagmannen holder sin åpningstale.

## Referanser


## Eksterne lenker
* Ólavsøka-webcam 2005
* Portal.fo - Ólavsøkuskrúðgongan 2005 (Bilder fra Ólavsøkaprosejonen med lagmanden foran)
* - Postverk Føroya
* Lisbeth Nebelong: Færøysk fest med undertoner 
* Drekin.fo – Havnar Roðrarfelag (på færøysk, alt om kapproing med færøybåter)
Gabbro

**Gabbro** (etter stedsnavnet Gabbro, en italiensk grend i Toscana) er en basisk, magmatisk dypbergart med grove korn, eller noen ganger en intrusiv gangbergart, dannet under høyt trykk og høg temperatur. Den består av jern, plagioklas, mørkt pyroksen, amfibol og olivin.

Den kalles også «svart granitt», hovedsakelig som et handelsnavn ved salg, men dette er et geologisk ukorrekt navn. Den mørke fargen kommer av et høyt jerninnhold sammen med det mørke pyroksenet. Gabbro er hvit og svartspettet, og ofte med noe brunt eller grønt. Den er massiv og ganske grovt kornet. Noen ganger har gabbro en *lagdeling*, gjerne med koronastruktur. 

Gabbro kan være svakt metamorf, da vil den ha tydeligere lyse og mørke bånd, eller bli mer grønn av farge. Dette fordi plagioklasen endres til klinozoisitt, albitt og kalsitt. Klinopyroksen endres til kloritt. 

Gabbro brukes til bygningsstein, gulv, trapper, fasader og lignende. Sjeldnere som gravminner. 

Gabbro er vanlig mange steder i Norge, men finnes sjelden i store forekomster. Flere steder har det vært, eller er, bruddvirksomhet.
* Kobbvågen, Bø kommune i Nordland, er det bruddvirksomhet. 
* Vistdal, i Møre og Romsdal, er nok det mest kjente steinbruddet der gabbro tas ut, handelsnavnet, *vistadlitt*, har den fått herfra.
* Flisa
* Solvåg i Nordland
* Solør, her ble det tatt en finkornet variant, kalt *hyperitt*, denne hadde handelsnavnet *svart granitt* (et ikke korrekt geologisk navn).
* Kragerø
* Raunholm på Fitjar, store forekomster.

Anortositt er en *variant* av gabbro. Det er en plagioklas bergart, dannet fra en gabbrosmelte, i en egenartet dannelsesprossess. Ved Egersund har det vært bruddvirksomhet på denne bergarten. Den kan noen ganger ha *labradorisering*, som er en lysbrytning i bergarten. Denne lysbrytningen oppstår i lammer av to typer plagioklas. Disse sammensmeltede lamellene er små og først synlig i elektronmikroskop.

Peridotitt er en *variant* av gabbro som er meget rik på de mafiske mineralene olivin og pyroksen.

## Referanser


## Se også
*Liste over bergarter

## Eksterne lenker

* 
*Ocean drilling program gabbro petrology
*Scientists find the elusive gabbro
Roar Wold

**Roar Wold** (1926–2001) var en norsk maler, kjent for sin strengt beherskede, abstrakte kunst. Han var fra 1961 medlem av Gruppe 5, sammen med  Håkon Bleken, Halvdan Ljøsne, Lars Tiller og Ramon Isern.

Han var elev ved Statens kunstakademi i perioden 1948&ndash;1951. I 1967 var han førsteamanuensis ved Institutt for form og farge ved Norges tekniske høgskole. I perioden 1976&ndash;1981 var han styreformann ved Kunstakademiet i Trondheim.

## Referanser
Europavei 55

**Europavei 55** går mellom Helsingborg i Sverige og Kalamáta i Hellas. Veiens lengde er rundt 2930 km.

Trasé fastlagt av UNECE: Helsingborg ... Helsingør – København – Køge – Vordingborg – Farø – Nykøbing Falster – Gedser ... Rostock – Berlin – Lübbenau – Dresden – Teplice – Praha – Tábor – České Budĕjovice − Dolní Dvořištĕ – Linz – Salzburg – Villach – Tarvisio – Udine – Palmanova – Mestre (Venezia) – Ravenna – Cesena – Rimini – Fano – Ancona – Pescara – Canosa – Bari – Brindisi ... Igoumenitsa – Preveza – Messolongi – Rion – Patrai – Pyrgos – Kalamata.

Den nåværende europavei 4 (Helsingborg-Tornio) skulle egentlig også ha vært en del av E55. E4 har på denne strekningen fått beholde nummeret som gjaldt inntil 1992. Dette unntaket ble innrømmet Sverige fordi kostnadene med en omskilting på denne særdeles lange veidelen ville blitt altfor store. For europavei 6 ble det gjort et liknende unntak.

## Knutepunkter

}

.

|-
| colspan="2"|

| colspan="2"|

|}

## Referanser


## Eksterne lenker
 
* Scandlines
* HH-Ferries
* Fergeinfo Brindisi-Igoumenitsa
* Webkameror i Danmark
Sørdalskverna

**Sørdalskverna**, også **Sørdalskvenna** er en restaurert bygdekvern. Den er en vannmølle, drevet av Moabekken.
	
Den ligger ved Sørdalshuset i grenda Sørdalen og viser hvordan mel tidligere ble produsert. Første søndag i september er kveinna i bruk, da arrangeres Sørdalsdagen, hvor du kan få kjøpt grøt som er laget etter gammel oppskrift, og hvor kornet er malt på Sørdalskveinna.

## Referanser
Vigeland

**Vigeland** er et tettsted i Lindesnes kommune og var administrasjonssenteret i tidligere Lindesnes kommune (1964-2019) i Agder fylke. Tettstedet har  innbyggere per 1. januar . Stedet bestod i sin tid av gårdene Øvre og Nedre Vigeland.

På Vigeland finner man en av kommunens tre barneskoler, Nyplass skole, samt kommunens eneste ungdomsskole, Vigeland ungdomsskole. Elever i den videregående skole må reise til Mandal.

Valle kirke, som ble bygget i 1792, ligger på Vigeland. En statue av presten Peder Claussøn Friis laget av Gustav Vigeland står utenfor Valle prestegård.

Gustav og broren Emanuel Vigeland, bodde begge en periode på gården Mjunebrokka på Vigeland. Arbeider av brødrene finnes på Lindesnes Bygdemuseum. En slektning, Arne N. Vigeland, var også skulptør og billedhogger.


Fil:20061012-Vigeland.jpg|Vigeland sentrum. 
Fil:20031209-Vigeland fyr.jpg|I rundkjøringa på Vigeland står det en modell av Lindesnes fyr. 


## Referanser


## Eksterne lenker
* home.no/vigeland
Anortositt

**Anortositt** er en grovkornet (fanerittisk), lys blålig grå til brunlig magmatisk bergart. Bergarten er klart dominert av plagioklas (75-95&nbsp;% plagioklas er vanlig), i 1-10&nbsp;cm store krystaller, med sammensetning vanligvis mellom An70 og An40. Den kan noen ganger ha *labradorisering*, dvs. en lysbrytning i bergarten. Denne lysbrytningen oppstår på grunn av avblanding av lameller av to typer plagioklas, disse er små og først synlig i optisk mikroskop. Både antipertitter og Böggildlameller (An48 – An56) er vanlige, de siste skaper fargespill i plagioklas, noe som er med på å gjøre anortositt attraktivt som fasade- og prydstein. Andre karakteristiske mineraler er ortopyroksen, og olivin. Bergartene kan klassifiseres som anortositter, leukonoritter, leukogabbroer, og leukotroktolitter ut fra varierende innhold av pyroksen og olivin.

Massif-type anortositter er vanligvis svært grovkornede, homogene og massive bergarter, der plagioklas kan ha en tendens til å danne en planar laminasjon. Lagning er ikke utpreget, men svak isomodal lagning kan forekomme, og man kan finne modalgradering. Disse lagningene er imidlertid lite utholdende. Orthokumulater, dvs. kumulat av ett eller flere kumulatmineral i tillegg til krystallisasjonsproduktet av interstitiell smelte, er vanlige. 

Opprinnelsen og dannelsesmekanismene for massiv-type anortositter er et kontroversielt tema. Teoriene om foreldremagma kan deles inn i to grupper, enten har anortosittene krystallisert fra monzonorittisk/jotunittisk smelte dannet i nedre skorpe, eller fra mantelderivert basaltsmelte som har fraksjonert ut olivin og pyroksen på dypt nivå i skorpen, muligens kontaminert med skorpemateriale. 

Gudvangen Stein AS i Aurland kommune produserer rundt 500&nbsp;000 tonn anortositt i året. Utvinningen har pågått siden 1950-tallet. Brytingen foregår i ei underjordsgruve i Jordalsnuten og produktene selges hovedsakelig som et industrimineral til mineralullfabrikker i Europa. Det er kombinasjonen høyt innhold av aluminiumsoksid og lavt innhold av skadelige bestanddeler som gjør anortositten fra indre Sogn ettertraktet til tross for lang vei til markedene.

Ved Egersund i Rogaland er det bruddvirksomhet på denne bergarten, produktene selges som lyst asfalttilslag. 

## Se også
*Liste over bergarter
## Referanser


## Eksterne lenker
* Anortositt - *Geoportalen*
The Daily Show

***The Daily Show*** er et direktesendt, studiobasert amerikansk humorprogram som har gått på Comedy Central siden 1996.

Programmet parodierer de amerikanske nyhetsprogrammene, og oppbygningen er vanligvis slik at den første delen har en nyhetsopplesning hvor man gjør narr av både mediene og folk i medienes søkelys. I den andre delen har vanligvis en av programmets korrespondenter et innslag, mens det kommer en gjest til den tredje og siste delen av programmet.

Craig Kilborn var den første programlederen som hadde et satirisk blikk på populærkultur. Jon Stewart, som overtok i 1999 fokuserte mer på politisk satire og nyhetssatire, og populariteten vokste. Ved presidentvalget i 2000 var valgdekningen fra The Daily Show nesten like populær som de tradisjonelle nyhetene.  Stewart gav seg i 2015 og Trevor Noah overtok. Seertallene falt med 37% da Noah overtok, men tok seg gradvis opp igjen frem til 2020. Noah innførte mer etterligninger og mindre fokus på Fox News. I 2021 ble programmet omtalt som det mest betydningsfulle kveldstalkshowet i USA de siste 25 årene.

The Daily Show hadde per 2024 vunnet 25 Emmy Awards.

Showet har vært et springbrett for mange komikerkarrierer, blant annet Stephen Colbert, Steve Carell, Lewis Black og John Oliver.

## Programledere
* Craig Kilborn (1996&ndash;1999)
* Jon Stewart (1999&ndash;august 2015 & 2024-)
* Trevor Noah (september 2015&ndash;desember 2022)
* Kal Penn, Charlemagne Tha God, Michelle Wolf, Leslie Jones, Sarah Silverman, Desus Nice, Micael Kosta, Dulche Sloan, Roy Wood Jr., John Leguizamo, Al Franken, Marlon Wayans, Hasan Minhaj, Chelsea Handler, D.L. Hughley og Wanda Sykes. (Ca én uke hver i 2023)
* Jon Stewart, Jordan Klepper, Desi Lydic, Ronny Chieng og Michael Kosta. (Stewart på mandager i 2024, korrespondentene de andre dagene.)

## Referanser


## Eksterne lenker
* 
*
Peridotitt

**Peridotitt** er en ultramafisk magmatisk bergart med et svært høyt innhold av mineralet olivin. Andre vanlige hovedmineral er pyroksen, hornblende og granat.

Navnet kommer av *peridot*, som er betegnelsen på halvedelstener av rene olivinkrystaller.

Forskjellige typer av peridotitter:
*Dunitt
*Harzburgitt
*Lherzolitt
*Wehrlitt

## Referanser




## Se også
*Liste over bergarter